http://www.loc.gov/mods/v3 http://www.loc.gov/standards/mods/v3/mods-3-2.xsd
Γνωστική ανάλυση της διαχείρισης επερχόμενων εμπλοκών
προσδιορισμός ελαχίστων ορίων και χρήση τεχνημάτων : διπλωματική εργασία
Τμήμα Μηχανικών Σχεδίασης Προϊόντων και Συστημάτων.
Η παρούσα μελέτη σχετίζεται με τον διαχωρισμό επερχόμενων εμπλοκών ως διαδικασία του ελέγχου εναέριας κυκλοφορίας. Εστιάζει κυρίως στην εξέταση της διαχείρισης και επιλογής της στρατηγικής επίλυσης της εμπλοκής από τον ελεγκτή, σε πραγματικές συνθήκες εργασίας και σε πραγματικό χρόνο, μέσω των αποτελεσμάτων που συγκεντρώθηκαν από την διεξαγωγή επιτόπιας παρατήρησης, βιντεοσκόπησης και συνέντευξης ενός δείγματος ελεγκτών σε πραγματικές συνθήκες εργασίας. Με δεδομένο ότι οποιαδήποτε αλλαγή της πορείας των αεροσκαφών, κυρίως κατακόρυφα, συνεπάγεται αρνητικές οικονομικές και περιβαλλοντικές επιδράσεις, διεξάγεται μια αναλυτική μελέτη της συχνότητας εφαρμογής του οριζόντιου διαχωρισμού στην εναέρια κυκλοφορία. Δομή εργασίας: Το πρώτο κεφάλαιο περιλαμβάνει μια εισαγωγή του αναγνώστη στον έλεγχο εναέριας κυκλοφορίας. Εμπεριέχονται αναλυτικά λεπτομέρειες όπως οργάνωση των αρμοδίων και εμπλεκόμενων φορέων στον έλεγχο εναέριας κυκλοφορίας, οργάνωση εναέριου χώρου, προσδιορισμός και διαδρομή πληροφορίας, περιγραφή θέσεως εργασίας, εργαλείων και υπάρχουσας τεχνολογίας. Στο δεύτερο κεφάλαιο αναλύεται πιο εμπεριστατωμένα το έργο του ελεγκτή ραντάρ, τα τεχνήματα που χρησιμοποιεί και τα καθήκοντά του. Προσεγγίζοντας γνωστικά την εργασία εναέριας κυκλοφορίας, στο τρίτο κεφάλαιο παρουσιάζεται η ανάλυση έργου του ελέγχου εναέριας κυκλοφορίας και συγκεκριμένα της διαδικασίας διαχείρισης επερχόμενων εμπλοκών. Το τέταρτο κεφάλαιο συνοψίζει όλη τη γνώση του ελεγκτή ραντάρ όσον αφορά τη συγκρκριμένη διαδικασία με βάση τα επίσημα εγχειρίδια εκπαίδευσης. Στα επόμενα κεφάλαια περιγράφεται πως οργανώθηκε και πραγματοποιήθηκε η φυσική μελέτη που προαναφέρθηκε, η μέθοδος που ακολουθήθηκε, τα δεδομένα που συλλέχτηκαν και τα εξερχόμενα συμπεράσματα.
Λύκου Βερόνικα ; επιβλέπων καθηγητής: Παπακωστόπουλος Βασίλειος
Διάθεση πλήρους κειμένου περιορισμένης πρόσβασης (μόνο από μέλη του Παν. Αιγαίου), με κλειδωμένη τη δυνατότητα αντιγραφής του κειμένου
Πτυχιακή εργασία – Πανεπιστήμιο Αιγαίου, Σύρος, 2012.